La segona part de l'exposició ‘Disjuntives poètiques’ arriba a Sagunt
16 de gener 2019

![](/media/ddsald4f/66_c_art-contemporani-ii.jpg)  
  

‘Disjuntives poètiques a la deriva d’un paisatge’ és la segona part de la mostra d'art contemporani de la Generalitat Valenciana ‘Primers moments’ que s'inaugurarà demà, 17 de gener, a les 19 hores en el Centre Cívic (Antic Sanatori) del Port de Sagunt. A la inauguració assistirà el president del Consorci de Museus de la GV, José Luís Pérez Pont, i el regidor de Cultura de Sagunt, José Manuel Tarazona. Esta exposició està organitzada pel Consorci de Museus de la Comunitat Valenciana en col·laboració amb la delegació de Cultura de l'Ajuntament de Sagunt i la Fundació Bancaixa.

  

El regidor de Cultura, José Manuel Tarazona, ha manifestat que “**amb esta exposició "Primers moments" Art Contemporáni de la Genaralitat Valenciana, Sagunt com a Capital Cultural Valenciana té una de les propostes artístiques més destacades del nostre territori. El treball de molta gent, tècnics, funcionaris, polítics tant de la conselleria com de l'ajuntament, fa possible que els millors artistes contemporanis de l'àmbit valencià puguen exposar en la que ara és la Capital Cultural Valenciana. Un exemple de diversificació i democratització de la cultura**”.

  

El president del Consorci de Museus de la GV, José Luís Pérez Pont ha declarat que “**esta naixent col·lecció d'art de la Generalitat Valenciana constituïx una ferramenta per a acostar els nous llenguatges contemporanis a la ciutadania, al mateix temps que es genera un patrimoni que permetrà deixar un llegat i una narració històrico-artística de la creació actual per al futur.**” Pérez Pont ha afegit: “**El compromís del Consorci de Museus amb la vertebració del territori i amb l'accés a la cultura de tota la ciutadania es veurà reflectit este 2019 en diverses exposicions que visitaran la ciutat de Sagunt, sumant esforços amb l'Ajuntament de la ciutat, per a acostar als saguntins una oferta cultural de qualitat i diversa**”.

  

Esta exposició és part del cicle en què la recentment constituïda col·lecció d'art contemporani de la Generalitat Valenciana recorre la nostra geografia. Sagunt, com a Capital Cultural Valenciana, acull esta exposició on la qualitat i sensibilitat artística és un dels principals ingredients. Artistes de la talla de Xavier Arenós, Art al Quadrat, Pilar Beltrán, Mira Bernabeu, Ernesto Casero, Hugo Martínez-Tormo, Jesús Rivera i Nelo Vinuesa, participaran en esta segona itinerància de la mostra d'art contemporani ‘Primers moments’, que es podrà visitar fins al 15 de març de 2019.

  

  

![](/media/2zql35sp/66_c_exposicion.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/la-segona-part-de-l-exposicio-disjuntives-poetiques-arriba-a-sagunt/ "Facebook")
*   [](http://twitter.com/share?url=https://aytosagunto.es/va/actualitat/la-segona-part-de-l-exposicio-disjuntives-poetiques-arriba-a-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-segona-part-de-l-exposicio-disjuntives-poetiques-arriba-a-sagunt/ "Linked In")
*   [](mailto:?body=https://aytosagunto.es/va/actualitat/la-segona-part-de-l-exposicio-disjuntives-poetiques-arriba-a-sagunt/)